สวัสดีคะคุณ ตอนนี้อายุ17ปีอยากทราบว่าถ้าต้องการฝังยาคุมต้องให้ผู้ปกครองไปเซ็นมั้ยค่ะค่าใช้จ่ายประมาณเท่าไหร่เเล้วอายุน้อยไปมีผลกระทบมากมั้ยหรือควรทานเป็นยาคุม คุณช่วยเเนะนำหน่อยค่ะ ขอบคะ
สวัสดีค่ะ การฝังยาคุมกำเนิดในช่วงวัยรุ่นนั้น สามารถทำได้โดยไม่มีอันตรายอะไร หากไม่ได้มีข้อห้ามหรือโรคประจำตัวบางอย่าง เช่น มีอาการเลือดออกผิดจากช่องคลอดโดยยังไม่ทราบสาเหตุ มีภาวะเลือดออกง่ายและหยุดยาก เป็นมะเร็งเต้านม มะเร็งรังไข่ มะเร็งของมดลูก เป็นโรคตับเรื้อรัง เป็นต้นทั้งนี้ผลข้างเคียงที่อาจเกิดได้หลังการฝังยาคุม เช่น มีเลือดออกกะปริดกะปรอย หรือมีประจำเดือนมาบ่อย มานานกว่าปกติ หรือในบางราย อาจทำให้ประจำเดือนขาดหายไปได้อย่างไรก็ตาม หากยังอายุ 17 ปี ถือว่ายังไม่บรรลุนิติภาวะ ดังนั้น การทำหัตถการทางการแพทย์ต่างๆ ต้องให้ผู้ปกครองยินยอมอนุญาตเสียก่อน ซึ่งการฝังยาคุมกำเนิด ถือว่าเป็นการทำหัตถการทางการแพทย์ที่อาจเกิดภาวะแทรกซ้อนได้ (แม้จะน้อยมาก) ดังนั้น จึงต้องให้ผู้ปกครองรับทราบและเซ็นต์ใบยินยอมอนุญาตให้ทำเสียก่อนค่ะหากยังอายุไม่ถึง 20 ปี สามารถที่จะไปรับการฝังยาคุมยังโรงพยาบาลของรัฐบาลได้ โดยไม่เสียค่าใช้จ่ายค่ะ แต่หากเป็นโรงพยาบาลเอกชน ค่าใช้จ่ายก็จะแตกต่างกันไป สามารถสอบถามไปยังแต่ละโรงพยาบาลได้ค่ะการฝังยาคุมกำเนิด มีข้อดีคือ จะช่วยป้องกันการตั้งครรภ์ได้นาน 3 หรือ 5 ปี (ขึ้นกับยี่ห้อ) ดังนั้นจึงเหมาะกับผู้ที่ไม่ต้องการตั้งครรภ์ในเวลาอันใกล้ ส่วนการทานยาคุมกำเนิด ก็จะเหมาะกับคนที่ไม่ขี้ลืม มีเวลาทานยาให้ตรงเวลาทุกวัน ส่วนข้อดีคือ หากต้องการตั้งครรภ์ ก็สามารถจะหยุดได้ทันที และสามารถตั้งครรภ์ได้ในเวลาไม่นานค่ะ